stanford-oval/wikipedia huggingface dataset:
Alexander Bonsaksen
Ura > Maajoukkueura

Bonsaksen edusti Norjaa Vancouverin olympiakisoissa 2010, Sotšin olympiakisoissa 2014 ja Pyeongchangin olympiakisoissa 2018. Hän voitti Sotšin olympialaisten jäähypörssin kahdeksalla minuutillaan. Bonsaksen pelasi myös MM-kilpailuissa vuosina 2009, 2010, 2011, 2012, 2013, 2014, 2015, 2017, 2018 ja 2019. Vuoden 2009 turnauksessa hän voitti Norjan sisäisen tehotilaston lukemalla +2. Bonsaksen pelasi myös Vancouverin olympiakisojen karsinnoissa. Yhteensä Bonsaksen on pelannut 182 A-maaottelua tehopistein 12+27=39.
Alle 20-vuotiaiden MM-kilpailuissa Bonsaksen pelasi vuosina 2006 ja 2007. Norja putosi vuonna 2006 I-divisioonaan. Bonsaksen pelasi myös alle 18-vuotiaiden I-divisioonan MM-kilpailuissa vuonna 2005, jolloin hän voitti B-lohkon kultaa.
Pelityyli

Elite Prospects -sivuston Matias Strozykin mukaan yleispuolustajana tunnettu Bonsaksen on hyvä syöttämään ja luistelemaan, mutta myös melko fyysinen pelaaja, vaikka Bonsaksen ei ole kovin isokokoinen.
Yksityiselämä

Bonsaksen kihlautui lumilautailija Silje Norendalin kanssa heinäkuussa 2018 seurusteltuaan hänen kanssaan sitä ennen viisi vuotta. Pariskunnalle syntyi Bianca-tytär kesäkuussa 2021.
Fabian Picardo

| Fabian Picardo |
| --- | --- |

Henkilötiedot
Syntynyt: 1972 (ikä 52–53) Gibraltar
Ammatti:  pääministeri puoluejohtaja
Siviilisääty:  naimisissa
Puoliso:  Juliana Picardo
Lapset:  poika (s. 2012)
Muut tiedot
Järjestö:  Gibraltarin sosialistinen työväenpuolue, GSLP
Edeltäjä:  Peter Caruana
Fabian Picardo (s. 1972 Gibraltar) on gibraltarilainen poliitikko, joka toimii maansa pääministerinä joulukuusta 2011 alkaen.
Picardo syntyi Gibraltarilla ja opiskeli oikeustiedettä Oxfordin yliopistossa. Lakimiehen tutkintonsa päätteeksi hän auskultoi Inns of Court School of Law’ssa Lontoon Gray’s Innissä. Hänet valittiin Gibraltarin sosialistisen työväenpuolueen (Gibraltar Socialist Labour Party, GSLP) johtoon puolueen pitkäaikaisen puheenjohtajan Joe Bassanon seuraajaksi huhtikuussa 2011, ja kahdeksan kuukautta myöhemmin hänestä tuli pääministeri. Myös pääministerinä hänen edeltäjällään, Peter Caruanalla, oli takanaan pitkä virkakausi.
Ennen GSLP:hen liittymistään Picardo toimi Liberaalipuolueessa ja sitä ennen hän oli perustamassa Kansallispuoluetta.
Picardo on naimisissa ja hänellä on vuonna 2012 syntynyt poika. Hän on Gibraltarin genovalaista sukua, hänellä on työväenluokkainen tausta ja hänen isoäitinsä osallistui Espanjan sisällissotaan tasavaltalaisten puolella.
Aiheesta muualla

Kuvia tai muita tiedostoja aiheesta Fabian Picardo Wikimedia Commonsissa
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa
Captain America: The Return of the First Avenger
Näyttelijät

| 0 | 1 | 2 |
| --- | --- | --- |
|  Chris Evans  | … |  Steve Rogers / Kapteeni Amerikka   |
|  Scarlett Johansson  | … |  Natasha Romanoff / Musta Leski   |
|  Sebastian Stan  | … |  James ”Bucky” Barnes / Talvisotilas   |
|  Anthony Mackie  | … |  Sam Wilson / Haukka   |
|  Cobie Smulders  | … |  Maria Hill   |
|  Frank Grillo  | … |  Brock Rumlow   |
|  Emily VanCamp  | … |  Sharon Carter / Agentti 13   |
|  Hayley Atwell  | … |  Peggy Carter   |
|  Robert Redford  | … |  Alexander Pierce   |
|  Samuel L. Jackson  | … |  Nick Fury   |
|  Toby Jones  | … |  Arnim Zola   |
|  Jenny Agutter  | … |  Valtuutettu Pamela Hawley   |
|  Maximiliano Hernández  | … |  Jasper Sitwell   |
|  Georges St-Pierre  | … |  Georges Batroc   |
|  Callan Mulvey  | … |  Jack Rollins   |
|  Alan Dale  | … |  Valtuutettu Douglas Rockwell   |
|  Chin Han  | … |  Valtuutettu Chao Yen   |
|  Bernard White  | … |  Valtuutettu Jakuna Singh   |
|  Garry Shandling  | … |  Senaattori Stern   |
|  Stan Lee  | … |  Smithsonian yövartija (cameo)   |
|  Joe Russo  | … |  Tohtori Fine (cameo)   |
|  Christopher Markus  | … |  S.H.I.E.L.D.:n kuulustelija (cameo)   |
|  Stephen McFeely  | … |  S.H.I.E.L.D.:n kuulustelija (cameo)   |
|  Ed Brubaker  | … |  Hydran tiedemies (cameo)   |
|  Thomas Kretschmann  | … |  Paroni Wolfgang von Strucker (cameo)   |
|  Henry Goodman  | … |  Tohtori List (cameo)   |
|  Elizabeth Olsen  | … |  Wanda Maximoff (cameo)   |
|  Aaron Taylor-Johnson  | … |  Pietro Maximoff (cameo)   |
Tuotanto

| 0 | 1 | 2 |
| --- | --- | --- |
| ” | Palkkasimme Capin ohjaajat, koska he pitivät siitä, että halusimme tehdä 1970-luvun poliittisen trillerin, joka esiintyy suuren supersankarielokuvan valepuvussa. Kuten ensimmäisessä elokuvassa – me saimme Joe Johnstonin, koska sanoimme: ”Haluamme tehdä 1940-luvun toiseen maailmansotaan sijoittuvan elokuvan, joka esiintyy supersankarielokuvan valepuvussa.” Pidän siitä että teemme jatko-osaa, jonka genre eroaa täysin sitä edeltäneen elokuvan genrestä. Sarjakuvissa sitä tehdään koko ajan. | ” |
– Elokuvan tuottaja Kevin Feige. 
Ennen Captain America: The First Avengerin ensi-iltaa huhtikuussa 2014, käsikirjoittajat Christopher Markus ja Stephen McFeely ilmoittivat Marvelin palkanneen heidät jo käsikirjoittamaan elokuvan jatko-osaa. Chris Evans totesi syyskuussa 2011, että jatko-osa saattaa ilmestyä vasta vuonna 2014. Neal McDonough, joka näytteli Dum Dum Dugania First Avengerissa, mainitsi tammikuussa 2012, että jatko-osa kuvattaisiin todennäköisesti Thor: The Dark Worldin valmistumisen jälkeen. Maaliskuussa 2012, Marvelin listalla oli kolme mahdollista ohjaajaa: George Nolfi, F. Gary Gray ja veljekset Anthony ja Joe Russo. Walt Disney Studios Motion Pictures ilmoitti elokuvan ensi-illaksi 4. huhtikuuta 2014. Disneyn tiedotteessa kerrottiin: ”Toinen osa jatkaa siitä mihin The Avengers jäi. Steve Rogers jatkaa kytköksiään Nick Furyyn ja S.H.I.E.L.D.:iin, ja kamppailee omaksuakseen roolinsa nykymaailmassa.” Markus täsmensi myöhemmin: ”Luulen, että S.H.I.E.L.D. on vesi, jossa [Rogers] ui. Se on ehdottomasti Captain America -elokuva. Jos ensimmäinen elokuva kertoi Yhdysvaltain armeijasta, tämä kertoo S.H.I.E.L.D.:istä... Tulet oppimaan lisää S.H.I.E.L.D.:istä. Tulet oppimaan siitä, miten se sai alkunsa ja minne se on menossa, sekä sen omistamista siisteistä jutuista.”
Vastaanotto > Kaupallinen menestys

Captain America: The Return of the First Avenger tuotti 259,8 miljoonaa dollaria lipputuloja pelkästään Pohjois-Amerikassa, ja 714,8 miljoonaa dollaria maailmanlaajuisesti. Siitä tuli vuoden 2014 seitsemänneksi tuottoisin elokuva maailmanlaajuisesti. Deadline.com -sivuston tekemän tutkimuksen mukaan elokuva tuotti voittoa 166,2 miljoonaa dollaria, kun otetaan huomioon tuotantobudjetti sekä mainostus- ja muut kulut, ja rinnastetaan se lipputuloihin ja DVD-myynnistä saatuihin tuloihin.
Elokuva tuotti 10,2 miljoonaa dollaria torstai-iltana, yli kaksi kertaa enemmän kuin edeltäjänsä. Se teki huhtikuun yhden päivän (36,9 miljoonaa), ja huhtikuun avausviikonlopun (95 miljoonaa) tuottoennätykset. Elokuva oli tuottoisin kolme viikkoa peräkkäin, kunnes neljännellä viikollaan Se toinen nainen syrjäytti sen. The Return of the First Avenger oli lopulta vuoden 2014 neljänneksi tuottoisin elokuva kotimaassaan American Sniperin, Nälkäpeli – Matkijanärhi, osa 1:n ja Guardians of the Galaxyn jälkeen.
Vastaanotto > Arvostelut

Arvosteluja keräävä sivusto Rotten Tomatoes laski sille 222 arvostelun pohjalta arvosanaksi 7,5/10, joista 89% oli myönteisiä. Sivustolla lukee: ”Jännittävä ja poliittisesti terävä Captain America: The Return of the First Avenger on ensiluokkainen mukaantulo Avengers-sarjaan, joka tulee varmasti sykähdyttämään Marvelin tosifaneja.” Metacritic keräsi sille 44 arvostelun pohjalta painotetun keskiarvon 70/100. CinemaScoren käyttäjät antoivat elokuvalle arvosanaksi A, asteikolla A-F+.
Vastaanotto > Palkinnot

Captain America: The Return of the First Avenger sai Oscar-ehdokkuuden parhaista erikoistehosteista vuonna 2015.
Jatko-osa

Captain America: Civil War sai ensi-iltansa Suomessa 27. huhtikuuta 2016 ja Yhdysvalloissa 6. toukokuuta 2016, ja sen ohjaajina ovat myös Russon veljekset. Evans, Johansson, Stan ja Mackie uusivat roolinsa The Return of the First Avengeristä, ja hahmokaartiin kuuluvat myös aiemmista MCU-elokuvista tutut Tony Stark / Rautamies (Robert Downey Jr.), Vision (Paul Bettany), Clint Barton / Haukansilmä (Jeremy Renner), James ”Rhodey” Rhodes / Sotakone (Don Cheadle), Wanda Maximoff / Purppuranoita (Elizabeth Olsen), Scott Lang / Muurahaismies (Paul Rudd), sekä Thaddeus ”Thunderbolt” Ross (William Hurt).
Huomioita

↑  Kuvailtu elokuvassa The Avengers (2012).
↑  Kuvailtu elokuvassa Captain America: The First Avenger (2011).
↑  Kyseessä oli sama valtikka, jota Loki käytti elokuvassa The Avengers.
↑  Nämä vangit olivat Pietro ja Wanda Maximoff.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (englanniksi)
Captain America: The Return of the First Avenger Internet Movie Databasessa (englanniksi)
Captain America: The Return of the First Avenger AllMoviessa. (englanniksi)
Captain America: The Return of the First Avenger Box Office Mojossa. (englanniksi)
Captain America: The Return of the First Avenger Metacriticissä. (englanniksi)
Captain America: The Return of the First Avenger Rotten Tomatoesissa. (englanniksi)
| n k Kapteeni Amerikka |
| --- | --- |
 Joe Simon  Jack Kirby 
Alter egot:  Steve Rogers  Isaiah Bradley  Jeffrey Mace  John Walker  James Buchanan ”Bucky” Barnes  Sam Wilson 
Sivuhahmot:  Bucky  Peggy Carter  Sharon Carter  D-Mies  Haukka  Hyökkääjät  Jack Flag  Musta Leski  Rick Jones  Patriootti  Taistelutähti  Ulvovat Kommandot 
Viholliset:  AIM  Arnim Zola  Batroc  Hydra  Kallo  Lipunrepijä  Madame Hydra  Matelijaryhmä Anakonda  Ankerias  Copperhead  Kobra  Kyy  Mustamamba  Sidewinder  Timanttiselkä  MODOK  Paroni Strucker  Paroni Zemo  Punakallo  Tohtori Faustus  Urakoitsija  Vihanlietsoja 
Elokuvat:  Captain America (1944)  Captain America (televisioelokuva, 1979)  Captain America II: Death Too Soon (televisioelokuva)  Captain America (1990) 
Marvel Cinematic Universe:  The First Avenger (2011)  The Return of the First Avenger (2014)  Civil War (2016)  The Falcon and the Winter Soldier (2021)  Brave New World (2025) 
Videopelit:  Captain America in: The Doom Tube of Dr. Megalomann  Spider-Man and Captain America in Doctor Doom's Revenge  Captain America and The Avengers  Captain America: Super Soldier  Marvel 1943: Rise of Hydra 
Liittyvät artikkelit:  YPKVV  Rautapatriootti
Brad Richardson

| Brad Richardson |
| --- | --- |
 Brad Richardson kaudella 2013-2014.
Henkilötiedot
Syntynyt: 4. helmikuuta 1985 (ikä 40) Belleville, Ontario, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  183 cm
Paino:  86 kg
Seura
Seura:  Calgary Flames
Sarja:  NHL
Pelinumero:  15
Pelaajaura
Pääsarjaura:  2005–
Aik. seurat:  Colorado Avalanche (NHL) Lowell Lock Monsters (AHL) Albany River Rats (AHL) Lake Erie Monsters (AHL) Los Angeles Kings (NHL) Manchester Monarchs (AHL) Vancouver Canucks (NHL)   Arizona Coyotes (NHL)   Nashville Predators (NHL)
NHL-varaus:  163. varaus, 2003 Colorado Avalanche
| Stanley Cup  |
| --- | --- | --- |
|  | Los Angeles Kings | 2012  |
Bradley Richardson (s. 4. helmikuuta 1985 Belleville, Ontario) on kanadalainen jääkiekkoilija, joka pelaa tällä hetkellä keskushyökkääjänä NHL-seura Calgary Flamesin riveissä. Keväällä 2012 hän oli voittamassa Los Angeles Kingsin paidassa seuran ensimmäistä Stanley Cupia.
Ura

Colorado Avalanche varasi Richardsonin NHL:ään vuoden 2003 varaustilaisuudessa viidennellä kierroksella, ollen koko tilaisuuden 163. varaus. Kaudella 2005–2006 hän pelasi ensimmäisen ammattilaiskautensa Avalanchen ja sen farmijoukkueen riveissä.
Pisteiden valossa Richardsonin paras kausi coloradolaisjoukkueessa tuli kaudella 2006–2007, jolloin hän merkkautti 73 pelissä 14 maalia pistetilaston näyttäessä lukemaa 22.
21. kesäkuuta 2008 Richardson myytiin Los Angeles Kingsiin vaihdossa toisen kierroksen varaukseen vuoden 2008 varaustilaisuudessa. Saman vuoden lokakuussa Richardson teki kahden vuoden ja 1,175 miljoonan dollarin arvoisen sopimuksen joukkueen kanssa.
Hän teki uransa ensimmäisen hattutempun 23. lokakuuta 2010 entistä joukkuettaan Colorado Avalanchea vastaan Kingsin 6–4-kotivoitossa.
Vuonna 2011 kesäkuussa Richardson solmi kahden kauden ja 2,35 miljoonan dollarin sopimuksen Kingsin kanssa.
Vapaana-agenttina heinäkuussa 2013 Richardson liittyi Vancouver Canucksin miehistöön 1,15 miljoonan sopimuksella.
Heti edellisen sopimuksen päätyttyä Richardson teki kolmen kauden sopimuksen Arizona Coyotesin kanssa.
Syyskuussa 2021 Richardsson teki vapaana agenttina Calgary Flamesin kanssa yksivuotisen ja 800 000 dollarin arvoisen sopimuksen.
Anthony Knockaert

| Anthony Knockaert |
| --- | --- |

Henkilötiedot
Syntynyt: 20. marraskuuta 1991 Roubaix, Ranska
Kansalaisuus:   Ranska
Uran tiedot
Pituus:  172 cm
Seura:  Fulham
Anthony Knockaert (s. 20. marraskuuta 1991 Roubaix, Ranska) on ranskalainen jalkapalloilija, pelipaikaltaan laitahyökkääjä. Hän edustaa Englannin Valioliigassa pelaavaa Fulhamia.
Knockaert pelasi Guingampissa Ranskan Championnat Nationalissa ja Ligue 2:ssa kausilla 2010–2012 tehden 59 sarjaottelussa 12 maalia. Hän siirtyi Leicesteriin 900 000 euron siirtosummalla kesällä 2012. Seuraavien kahden kauden aikana hän teki Englannin mestaruussarjassa 86 ottelussa 13 maalia. Leicesterin noustua Valioliigaan hän pelasi kaudella 2014–2015 yhdeksässä ottelussa ilman maaleja..
Knockaert siirtyi belgialaiseen Standard Liègeen kesällä 2015. Hän pelasi Jupiler Pro Leaguessa 20 ottelua, joissa teki viisi maalia ennen kuin siirtyi englantilaiseen Brightoniin 3,5 miljoonan euron siirtosummalla tammikuussa 2016. Hän teki loppukauden aikana viisi maalia pelaamissaan 21 mestaruussarjan ottelussa.
Knockaert on edustanut Ranskaa U20- ja U21-ikäkausimaajoukkueissa.
Alex Teixeira

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Alex Teixeira Santos
Syntymäaika: 6. tammikuuta 1990 (ikä 35)
Syntymäpaikka: Duque de Caxias, Brasilia
Pelipaikka: hyökkäävä keskikenttäpelaaja
Pituus: 173 senttimetriä
Seura
Seura: Jiangsu Suning
Pelinumero: 10
Junioriseurat
1999–2008: Vasco da Gama
Seurat
| Vuodet | Seura | O | (M) |
| 2008–2010 | Vasco da Gama | 1 | (11) |
| 2010–2016 | Šah’tar Donetsk | 222 | (89) |
| 2016-2021 | Jiangsu Suning | 37 | (15) |
Maajoukkue
|  | Ei mahdu rinkiin |  | () |
 Seurajoukkueuran tilastot kattavat vain kansalliset sarjat, päivitetty 8.4.2016.
Alex Teixeira Santos (s. 6. tammikuuta 1990 Duque de Caxias, Brasilia) on brasilialainen jalkapalloilija. Hän on edustanut viimeisimpänä kiinalaista Jiangsu Suningia ja on pelipaikaltaan hyökkäävä keskikenttäpelaaja.
Seurajoukkueura

Teixeira on Vasco da Gaman junioriakatemian kasvatti, jonka edustusjoukkueeseen hänet nostettiin tammikuussa 2008. Ensiesiintymisensä edustusjoukkueessa hän teki 11. toukokuuta 2008 ottelussa Internacionalia vastaan.
Teixeira siirtyi Šah’tar Donetskiin joulukuussa 2009 ja hänestä maksettiin 6 miljoonan euron siirtokorvaus. Hän pelasi seitsemän vuotta Donetskissa tehden 89 maalia 222 ottelussa. Tuona aikana Donetsk voitti Ukrainan liigan viisi kertaa.
Nykyään Teixeira pelaa Kiinan Superliigassa Jiangsu Suningin riveissä. Hän siirtyi Kiinaan 37½ miljoonan £ (punnan) kaupassa. Teixeira oli lähellä siirtyä perinteikkääseen englantilaisseuraan Liverpool FC:hen, mutta raha voitti perinteet ja Brasilian maajoukkuepaikan  hänen osaltaan.
Calle Järnkrok

| Calle Järnkrok |
| --- | --- |

Henkilötiedot
Syntynyt: 25. syyskuuta 1991 (ikä 33) Gävle, Ruotsi
Kansalaisuus:   Ruotsi
Jääkiekkoilija
Lempinimi:  Ironhook
Pelipaikka:  keskushyökkääjä
Maila:  oikea
Pituus:  181 cm
Paino:  84 kg
Seura
Seura:  Toronto Maple Leafs
Sarja:  NHL
Pelinumero:  19
Pelaajaura
Pääsarjaura:  2009–
Aik. seurat:  Brynäs IF (SEL) Grand Rapids Griffins (AHL) Nashville Predators (NHL) Milwaukee Admirals (AHL) Seattle Kraken (NHL)   Calgary Flames (NHL)
NHL-varaus:  51. varaus, 2010 Detroit Red Wings
Calle Järnkrok (s. 25. syyskuuta 1991 Gävle, Ruotsi) on ruotsalainen jääkiekkoilija ja maailmanmestari, joka pelaa NHL-seura Toronto Maple Leafsissa. Oikealta pelaavan keskushyökkääjän vahvuuksiin kuuluu pelikäsitys, pelinrakentaminen, kädet, monipuolisuus ja kiekonhallinta. Hänen heikkouksiin kuuluu fyysisyyden ja voiman puute. Järnkrokilla on hieman parantamisen varaa myös luistelussa.
Ura > Seuraura

Järnkrok on Gävle GIK:n kasvatti. Hän siirtyi jo juniorina Brynäs IF:ään, jossa Järnkrok voitti J20 SuperElitin mestaruuden vuonna 2009 sekä hopeaa vuosina 2008 ja 2010. Hän teki Elitserien-debyyttinsä kaudella 2009–2010, jolloin Järnkrok pelasi 33 runkosarjaottelua tehoin 4+6=10 sekä viisi playoff-ottelua tehoin 1+1=2. Detroit Red Wings varasi hänet toisella kierroksella 51. pelaajana NHL:n varasutilaisuudessa 2010. Järnkrok oli varaustilaisuuden neljäntenä varattu ruotsalaispelaaja. Vuonna 2011 hänet varasi KHL-joukkue Severstal Tšerepovets numerolla 43.
Toisella kaudellaan 2010–2011 Järnkrok oli tehoilla 11+16=27 Elitserienin junioripelaajien piste- ja maalipörssin voittaja. Hän oli myös ehdokkaana liigan vuoden tulokkaaksi, mutta titteli meni kuitenkin joukkuetoveri Mattias Ekholmille. Järnkrok teki toukokuussa 2011 kaksivuotisen jatkosopimuksen Brynäsin kanssa. Hän oli kaudella 2011–2012 tehoilla 16+23=39 joukkueen toiseksi paras pistemies Jakob Silfverbergin jälkeen. Kevään 2012 pudotuspeleissä Järnkrok oli 12 syötöllään Brynäsin paras syöttäjä. Hän voitti kauden päätteeksi Ruotsin-mestaruuden. Järnkrok valittiin myös Ruotsin tähdistökentälliseen.
Toukokuussa 2012 Järnkrok teki kolmivuotisen tulokassopimuksen Detroit Red Wingsin kanssa, mutta sopi kuitenkin samalla jatkavansa ensimmäisen sopimuskautensa 2012–2013 vielä lainalla Brynäsissä. Hän nousi joukkueen varakapteeniksi ja voitti Brynäsin sisäisen piste- ja syöttöpörssin tehoilla 13+29=42. Järnkrok jakoi Elitserienin pistepörssin kahdeksannen sijan Skellefteå AIK:n Oscar Lindbergin kanssa. Hänen Elitserien-kautensa päätyttyä, maaliskuussa 2013 Järnkrok siirtyi kevätsopimuksella Red Wingsin farmijoukkue Grand Rapids Griffinsin vahvuuteen. Hän pelasi joukkueessa AHL:n runkosarjan loppuun.
Maaliskuussa 2022 Järnkrok siirtyi Krakenista Calgary Flamesiin vaihdossa toisen kierroksen varausvuoroon vuodelle 2022, kolmannen kierroksen varausvuoroon vuodelle 2023 ja neljännen kierroksen varausvuoroon vuodelle 2024.
Heinäkuussa 2022 Järnkrok teki vapaana agenttina Toronto Maple Leafsin kanssa neljän vuoden mittaisen ja yhteensä 8,4 miljoonan dollarin arvoisen sopimuksen.
Ura > Maajoukkueura

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Tukholma 2013 | jääkiekko |  |
|  Pronssia | Minsk 2014 | jääkiekko |  |
Järnkrok pelasi MM-kilpailuissa vuosina 2012 ja 2013, joista jälkimmäinen turnaus päättyi maailmanmestaruuteen. Hän teki A-maajoukkuedebyyttinsä 10. marraskuuta 2011 Karjala-turnauksen avausottelussa Örnsköldsvikissä Tšekkiä vastaan. Järnkrokin ensimmäinen A-maajoukkuemaali syntyi seuraavassa ottelussa 12. marraskuuta Venäjää vastaan.
Järnkrok pelasi myös alle 20-vuotiaiden MM-kilpailuissa vuonna 2011 ja alle 18-vuotiaiden MM-kilpailuissa vuonna 2009. Jälkimmäisenä mainitussa turnauksessa hän oli tehoilla 2+7=9 Ruotsin sisäisen syöttöpörssin voittaja Anton Landerin kanssa. He olivat myös joukkueen sisäisessä pistepörssissä toisena Tim Erixonin kanssa.
Muuta

Callen isä Tony Järnkrook on pelannut puolustajana Ruotsin alemmissa sarjoissa. Järnkrokin serkut Oliver ja Elias Lindholm ovat myös jääkiekkoilijoita. Heistä Elias pelaa myös NHL-joukkue Calgary Flamesin organisaatiossa.
Antti Korhonen (taidoka)

Antti Korhonen
Antti Korhonen (s. 30. lokakuuta 1984 Kuopio) on taidoka, joka edustaa Kuopion Taidoseuraa. Korhonen aloitti taidouransa vuonna 2002 ja on vyöarvoltaan 4. dan. 
Vuodet 2013-2019 Korhonen toimi Suomen taidon valmennusryhmän, sekä maajoukkueen valmentajana päävastuunaan otteluvalmennus.
Tällä hetkellä Antti Korhonen toimii liikunta-alan yrittäjänä ja on kehittämässä mm. verkossa toimivaa liikuntapalvelua kotiympäristöön.
| Vuosi | Arvokilpailumenestys |
| --- | --- |
2004: dantai jissen (joukkueottelu) SM-pronssi
2007: hokei (liikesarja) EM-pronssi  dantai hokei (joukkueliikesarja) EM-kulta  dantai jissen (joukkueottelu) EM-hopea  tenkai (suunniteltu näytösottelu) EM-kulta
2008: hokei (liikesarja) SM-hopea  jissen (ottelu) SM-kulta  tenkai (suunniteltu näytösottelu) SM-pronssi
2009: dantai jissen (joukkueottelu) SM-pronssi  dantai hokei (joukkueliikesarja) MM-pronssi  tenkai (suunniteltu näytösottelu) MM-pronssi
2010: hokei (liikesarja) SM-hopea  jissen (ottelu) SM-kulta  dantai hokei (joukkueliikesarja) SM-kulta  dantai jissen (joukkueottelu) SM-kulta  tenkai (suunniteltu näytösottelu) SM-hopea
2011: jissen (ottelu) EM-kulta  dantai hokei (joukkueliikesarja) EM-kulta  dantai jissen (joukkueottelu) EM-hopea  tenkai (suunniteltu näytösottelu) EM-kulta  hokei (liikesarja) SM-kulta  jissen (ottelu) SM-kulta
2013: jissen (ottelu) MM-4  dantai jissen (joukkueottelu) MM-pronssi  tenkai (suunniteltu näytösottelu) MM-pronssi
Aiheesta muualla

Suomen Taido
World Taido Championships 2013 Official Trailer (YouTube-video)
Taidon MM-kilpailut 2013: Antti Korhonen (YouTube-video)
| --- | --- |
Auktoriteettitunnisteet: Henkilöt :  Yle
Alex Chiasson

| Alex Chiasson |
| --- | --- |
 Alex Chiasson Texas Starsin peliasussa vuonna 2013.
Henkilötiedot
Syntynyt: 1. lokakuuta 1990 (ikä 34) Montreal, Kanada
Kansalaisuus:   Kanada
Jääkiekkoilija
Pelipaikka:  laitahyökkääjä
Pituus:  193 cm
Paino:  94 kg
Seura
Seura:  Boston Bruins
Sarja:  NHL
Pelinumero:  39
Pelaajaura
Pääsarjaura:  2013–
Aik. seurat:  Dallas Stars (NHL) Texas Stars (AHL) Ottawa Senators (NHL) Calgary Flames (NHL) Washington Capitals (NHL) Edmonton Oilers (NHL) Vancouver Canucks (NHL) Detroit Red Wings (NHL)
NHL-varaus:  38. varaus, 2009 Dallas Stars
Alex Chiasson (s. 1. lokakuuta 1990 Montreal, Quebec) on kanadalainen jääkiekkoilija, joka pelaa koeajalla NHL-seura Boston Bruinsissa. Hän on pelipaikaltaan laitahyökkääjä. Chiasson voitti Stanley Cupin Washington Capitalsin riveissä kesällä 2018.
Chiasson varattiin NHL:ään vuonna 2009 numerolla 38. Hänet varasi Dallas Stars. Hän pelasi Dallasissa kaudella 2012–13 tehden 7 ottelussa tehopistet 6+1. Hän pelasi osan kaudesta AHL-seura Texas Starsissa. Kaudella 2013–15 hän teki 79 ottelussa tehot 13+22 sekä kuudessa pudotuspeliottelussa yhden maalin ja yhden syöttöpisteen. Kaudeksi 2014–15 hän siirtyi Ottawa Senatorsiin, jossa teki ensimmäisellä kaudella 76 ottelussa 11 maalia ja antoi 15 maaliinjohtanutta syöttöä. Neljässä pudotuspeliottelussa hän ei tehnyt tehopisteitä.
Elokuussa 2023 Chiasson siirtyi tryout-sopimuksella Boston Bruinsiin.
Alex Chiasson ja edesmennyt Carolina Hurricanesin puolustaja Steve Chiasson eivät ole sukua keskenään.
Maurice Verdonck

| Mitalit> Maa:   Belgia.Miesten soutu. Olympialaiset  | Mitalit> Maa:   Belgia.Miesten soutu. Olympialaiset  | Mitalit> Maa:   Belgia.Miesten soutu. Olympialaiset  | Maa:   Belgia> Miesten soutu. |
| --- | --- | --- | --- |
|  Hopeaa | Pariisi 1900 | kahdeksikko |  |
Maurice Verdonck (21. huhtikuuta 1873 – 1. maaliskuuta 1968) oli belgialainen soutaja ja olympiamitalisti. Hän kilpaili vuoden 1900 kesäolympialaisissa Pariisissa ja kuului siellä kahdeksikossa hopeaa saaneeseen Royal Club Nautique de Gand -joukkueeseen.
Antti Parviainen (valmentaja)

Antti Parviainen (s. 1960) on suomalainen jääpallovalmentaja.